Diari Oficial de la Generalitat Valenciana


Sumari del DOGV 4729, del 08-04-2004 (2004/3508)

DECRET 52/2004, de 2 d'abril, del Consell de la Generalitat, pel qual es crea el Fòrum de la Comunitat Valenciana contra la Violència de Gènere i Persones Dependents en l'Àmbit de la Família.
-----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2004/04/02/52**

### Versions

 15/07/2009 - Actualitat  Text inicial: 09/04/2004 - 14/07/2009 

### Dades del document

Número de DOGV
:   4729

Data del DOGV
:   08-04-2004

Secció del DOGV
:   I. DISPOSICIONS GENERALS

Número del document
:   2004/3508


Data del document
:   02-04-2004

Organisme emissor
:   Conselleria de Justícia i Administracions Públiques

Tipus de document
:   Decret

Anàlisi jurídica

 Descriptors 

:   * Comissió Interdepartamental Per A Combatre la Violència de Gènere En la Comunitat Valenciana
    * càrrega familiar
    * política familiar
    * dona
    * violència
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 15.07.2009**

**Decret 52/2004, de 2 d'abril, del Consell de la Generalitat, pel qual es crea el Fórum de la Comunitat Valenciana contra la Violència de Gènere i Persones Dependents en l'Àmbit de la Família.**

**[(DOCV núm. 4729 de 08.04.2004)](http://www.docv.gva.es/datos/2004/04/08/pdf/2004_3508.pdf) Ref. 1500/2004**

El Consell de la Generalitat, conscient de l'exigència de continuar impulsant totes aquelles mesures que contribuïsquen a l'eradicació de la violència de gènere i persones dependents en l'àmbit de la família, en qualsevol de les seues múltiples manifestacions, entén necessari aprofundir en la conscienciació de la ciutadania en un fet que, donada la seua transcendència, ha sigut objecte en els últims anys d'una regulació vertiginosa.

Tal és així, que hui en dia hi ha normes i modificacions legislatives en l'àmbit penal per a pal·liar les conseqüències d'este greu flagell social. Peró del conjunt de l'estudi d'eixes normes s'observa la necessitat d'aprofundir en l'origen, les conseqüències i les causes que provoquen actituds de violència de gènere o agressives dins de l'àmbit familiar, que fan ineludible el fet d'investigar i analitzar tots els elements que hi puguen intervindre, per a aconseguir una total eradicació d'un comportament que sens dubte constituïx la manifestació més greu del desequilibri entre hómens i dones.

Sense anar mes lluny, el 14 d'octubre del 2003 es va publicar la Llei 30/2003, de 13 d'octubre, sobre mesures per a incorporar la valoració de l'impacte de gènere en les disposicions normatives que elabore el Govern, que obliga que qualsevol mesura legislativa vaja acompanyada d'un informe valoratiu sobre l'impacte de gènere en totes les disposicions normatives estatals. Anteriorment la normativa europea, fent-se eco d'estes tendències, regulava aspectes per a pal·liar les necessitats que estes situacions propicien.

En l'àmbit autonómic, la Llei 9/2003, de 2 d'abril, de la Generalitat, per a la Igualtat entre Dones i Hómens, dedica íntegrament el capítol VI del títol II a la violència contra les dones.

En este mateix sentit, el Consell de la Generalitat va aprovar el Pla de Mesures per a Combatre la Violència que s'exercix contra les Dones 2001-2004, com a un instrument en què s'articulen mesures d'acció positiva per a la prevenció i lluita contra la violència exercida sobre les dones a través de la coordinació interinstitucional i sectorial, fonamentada en distints àmbits i mesures concretes d'actuació.

Per aixó, l'elaboració d'un instrument representatiu nascut en la Generalitat, i en què intervinguen diferents organismes i entitats, per a debatre i analitzar les propostes tendents a l'eradicació del problema, és una cosa hui en dia totalment necessària.

També ha de conferir-se i per aixó així s'ha efectuat, el donar trasllat i tràmit d'audiència als organismes, Administracions i institucions interessades per a reflectir en el present text les opinions formulades.

En virtut d'aixó, després de l'informe de la Comissió Interdepartamental per a Combatre la Violència Domèstica en la Comunitat Valenciana, a proposta del conseller de Justícia i Administracions Públiques i de la consellera de Benestar Social, i després de la deliberació del Consell de la Generalitat, en la reunió del dia 2 d'abril de 2004,

DECRETE

**Article 1. Creació**

Es crea el Fórum de la Comunitat Valenciana contra la Violència de Gènere i Persones Dependents en l'Àmbit de la Família.

**Article 2. Naturalesa** ****[1]****

El Fórum de la Comunitat Valenciana contra la Violència de Gènere i Persones Dependents en l'Àmbit de la Família, órgan col·legiat, consultiu i assessor, adscrit a la Conselleria que ostente la competència en matèria de violència de gènere, es constituïx com un fórum de reflexió, intercanvi i comunicació entre els organismes públics i la societat, amb l'objectiu d'estudiar, investigar i promoure actuacions tendents a la prevenció i eradicació de la violència de gènere i persones dependents en l'àmbit de la familia.

**Article 3. Funcions** ****[2]****

El Fórum de la Comunitat Valenciana contra la Violència de Gènere i Persones Dependents en l'Àmbit de la Família tindrà les funcions següents:

1. Intervindre com a órgan permanent d'arreplegada, anàlisi i estudi de la informació emanada per les diferents fonts internacionals, nacionals i autonómiques sobre la violència de gènere i persones dependents en l'àmbit de la família.

2. Proposar, coordinar i impulsar les recomanacions i les mesures tendents a millorar els indicadors i els sistemes d'informació relacionats amb el fenomen de la violència de gènere i persones dependents en l'àmbit de la família.

3. Avaluar l'impacte en la societat de les polítiques i les mesures que s'exercisquen per a eradicar el fenomen de la violència de gènere i persones dependents en l'àmbit de la família.

4. Informar les campanyes de prevenció i sensibilització que es promoguen contra la violència de gènere i persones dependents en l'àmbit de la família, dirigides a la societat en el seu conjunt i als distints agents implicats en la seua eradicació.

5. Difondre les actuacions i programes que es duguen a terme sobre esta problemàtica a la Comunitat Valenciana.

6. Dissenyar i elaborar els plans de mesures del Consell que s'elaboren per a combatre la violència que s'exercix sobre les dones.

7. Elevar propostes a la Conselleria competent en matèria de violència de gènere per a la seua inclusió, si fa el cas, en els projectes normatius que incidisquen en esta matèria.

8. Informar els projectes normatius que, per incidir en el seu àmbit d'actuació, siguen sotmesos a la consideració del Fórum.

9. Emetre els informes que li siguen requerits per la Conselleria competent en matèria de violència de gènere.

10. Qualssevol altres funcions relacionades amb l'àmbit de les seues competències.

**Article 4.Composició** ****[3]****

1. La presidència del Fórum de la Comunitat Valenciana contra la Violència de Gènere i Persones Dependents en l'Àmbit de la Família serrà ostentada pel/la titular de la Conselleria competent en matèria de violència de gènere.

La vicepresidència serà ostentada pel/la titular de la Secretaria Autonómica competent en matèria de violència de gènere.

Els/les vocals seran:

- Un/a representant, amb el rang de secretari/ària autonómic/a, sostssecretari/ària o de director/a general, per cadascuna de les conselleries competents en matèria d'economia, hisenda i ocupació, cultura i esport, educació, sanitat, medi ambient, aigua, urbanisme i habittage, immigració i ciutadania i governació o les persones en qui deleguen.

- El/la titular de la Direcció General competent en matèria de dona i igualtat, o la persona en qui delegue.

- El/la titular de la Direcció General competent en matèria de persones amb discapacitat i dependència, o la persona en qui delegue.

- Un/a membre del Consell Jurídic Consultiu de la Comunitat Valenciana.

- Un/a representant del Consell Autonómic dels Col·legis d'Advocats de la Comunitat Valenciana.

- Un/a representant del Consell Autonómic dels Col·legis de Procuradors de la Comunitat Autónoma Valenciana.

- El/la Síndic de Greuges, o la persona en qui delegue.

- Un/a representant de la Federació Valenciana de Municipis i Províncies.

- Un/a representant de la Delegació del Govern per a la Violència de Gènere.

- Quatre vocals nomenats per la Presidència entre experts en matèria jurídica i social en assumptes de violència de gènere i familiar.

Els/les vocals i els seus suplents seran nomenats pel/la president/a del Fórum, a proposta, si fa el cas, de les entitats representades.

2. Podrà acordar-se l'assistència a les sessions del Fórum, com a expertes, amb veu peró sense vot, de juristes de reconegut prestigi o especialistes en assumptes de violència de gènere i persones dependents en l'àmbit de la família, així com altres experts designats/des a este efecte per la Presidència.

3. Actuarà com a secretari/ària, amb veu peró sense vot en les seues deliberacions, el/la titular de la Direcció General competent en matèria de violència de gènere.

**Article 5. De les funcions de la Presidència del Fórum**

La Presidència del Fórum de la Comunitat Valenciana contra la Violència de Gènere i Persones Dependents en l'Àmbit de la Família en té la representació i li corresponen les següents funcions:

1. Acordar la convocatória de les sessions i fixar l'orde del dia que escaiga.

2. Presidir les sessions que es realitzen i moderar el desenrotllament dels debats.

3. Visar les actes i certificats dels acords adoptats pel ple.

4. Dirimir, amb el seu vot de qualitat, els empats que pogueren produir-se en l'adopció d'acords.

5. Adoptar les mesures necessàries per a l'adequat funcionament del Fórum.

6. Totes aquelles que siguen inherents al seu càrrec, o que se li atribuïsquen per disposició legal o reglamentària.

**Article 6. De la Vicepresidència**

Al/a la vicepresident/a correspon d'assistir el/la president/a en l'exercici de les seues funcions i substituir-lo/a en cas d'absència, vacant o malaltia.

**Article 7. De la Secretaria** ****[4]****

Al secretari/ària li correspon:

1. Assistir a les reunions.

2. Realitzar les convocatóries de les sessions, prèvia orde de la Presidència.

3. Preparar i distribuir la documentació necessària per a les deliberacions.

4. Redactar i autoritzar les actes de les sessions.

5. Expedir els certificats deels actes, acords i informes, amb el vistiplau de la Presidència.

6. El depósit i control de la documentació del Fórum.

7. Totes aquelles que siguen inherents al càrrec de secretari/ària.

**Article 8. Funcionament** ****[5]****

1. El Ple del Fórum de la Comunitat Valenciana contra la Violència de Gènere i Persones Dependents en l'Àmbit de la Família es reunirà, amb caràcter ordinari, dues vegades a l'any i, amb caràcter extraordinari, quan el convoque la Presidència, a iniciativa própia o a sol·licitud de, com a mínim, un terç dels/les membres del Fórum.

2. El Fórum aprovarà el seu Reglament d'Organització i Règim de Funcionament, i, a més, es regirà pel que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

3. El suport administratiu i tècnic que precise el Fórum per al degut exercici de les seues funcions serà prestat per les Conselleria amb competència en matèria de violència de gènere.

El Fórum podrà demanar tots quelles informes, estudis i anàlisi que considere necessaris per a l'exercici de les seues funcions.

**Article 9. Comissions de Treball**

Per a la realització de les funcions d'estudi i recopilació d'informació, el Fórum podrà comptar amb les comissions de treball que s'establisquen per acord del Ple, en les seues respectives sessions.

DISPOSICIÓ ADDICIONAL ****[6]****

DISPOSICIÓ DEROGATÒRIA

Queden derogades quantes normes d'igual o inferior rang s'oposen al que establix el present decret.

DISPOSICIONS FINALS

**Primera. Constitució del Fórum**

El Fórum es constituirà en el termini de trenta dies següents a l'entrada en vigor del present decret.

**Segona. Normes de desenrotllament**

Queden facultats conjuntament el/la conseller/a de Justícia i Administracions Públiques i el/la conseller/a de Benestar Social per a dictar les disposicions necessàries per al desenrotllament i aplicació del present decret.

**Tercera. Entrada en vigor**

El present decret entrarà en vigor l'endemà de la publicació en el Diari Oficial de la Generalitat Valenciana.

València, 2 d'abril de 2004

El president de la Generalitat,

FRANCISCO CAMPS ORTIZ

El conseller de Justícia i Administracions Públiques,

VÍCTOR CAMPOS GUINOT

La consellera de Benestar Social,

ALICIA DE MIGUEL GARCÍA

 

---

****[1]****Redacció que hi dóna el **[Decret 94/2009, de 10 de juliol](http://www.docv.gva.es/index.php?id=26&sig=008235/2009&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D008235/2009)**, del Consell, de modificació del Decret 52/2004, de 2 d'abril, del Consell, pel qual es va crear el Fórum de la Comunitat Valenciana contra la Violència de Gènere i Persones Dependents en l'Àmbit de la Família (DOCV núm. 6056 de 14.07.2009) Ref. Base de dades 008235/2009.

****[2]****Ibídem.

****[3]****Ibídem.

****[4]****Ibídem.

****[5]****Ibídem.

****[6]****Derogada pel **[Decret 94/2009, de 10 de juliol](http://www.docv.gva.es/index.php?id=26&sig=008235/2009&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D008235/2009)**.


Còpia Permalink ELI